**Նիկոլա Ռիցոլի** (իտալ.՝ Nicola Rizzoli, ), իտալացի ֆուտբոլային մրցավար։ 2002-2017 թվականներին Իտալիայի բարձրագույն լիգայի հանդիպումների մրցավար: 2007-2017 թվականներին եղել է ՖԻՖԱ-ի մրցավար։ Ընդգրկված է ՈւԵՖԱ-ի էլիտար մրցավարների կատեգորիայում։ Դատավարությունից ազատ ժամանակ աշխատում է որպես ճարտարապետ։ Բրազիլիայում Ֆուտբոլի աշխարհի առաջնություն 2014-ի մրցավարներից մեկը։

Կարիերա
-------

2002 թվականին Ռիցոլին դատել է Իտալիայի առաջնության բարձրագույն դիվիզիոնի առաջին հանդիպումը «Վենեցիա» և Պերուջա ակումբների միջև (0:2): Իր առաջին միջազգային հանդիպումը անցկացրել է 2008 թվականին՝ «Սպորտինգ»-«Բազել» (2:0) հանդիպման ժամանակ: Դատել է Չեռնոգորիայի և Չեխիայի հավաքականների միջև Ֆուտբոլի Եվրոպայի առաջնություն 2012-ին մասնակցելու իրավունքի համար անցումային հանդիպումը, որն ավարտվել է 0:1 հաշվով։

2011-2017 թվականներին յոթ անգամ անընդմեջ ճանաչվել է Իտալիայի լավագույն ֆուտբոլային մրցավար: Միջինը մեկ խաղում ներկայացնում է 4․35 դեղին և 0․12 կարմիր քարտ (տվյալները 2012 թվականի փետրվարի դրությամբ):

Լեհաստանում և Ուկրաինայում Ֆուտբոլի Եվրոպայի առաջնություն 2012-ի եզրափակիչ մրցաշարի դատավորներից մեկն է եղել։

2013 թվականին Չեմպիոնների լիգայի եզրափակչի «Բորուսիա»-«Բավարիա» հանդիպման մրցավար էր։

Նիկոլա Ռիցոլին դատել է Գերմանիայի և Արգենտինայի միջև 2014 թվականի Աշխարհի առաջնության եզրափակիչը՝ այդպիսով դառնալով պատմության մեջ երրորդ իտալացին (Սերջիո Գոնելլայից և Պիերլուիջի Կոլինայից հետո), որը սպասարկել է գլխավոր ֆուտբոլային մրցաշարի եզրափակիչը

2013 թվականին Չեմպիոնների լիգայի եզրափակչի «Բորուսիա»-«Բավարիա» հանդիպման մրցավարն էր։

Նիկոլա Ռիցոլին եղել 2014 թվականի Աշխարհի գավաթի եզրափակչի Գերմանիայի-Արգենտինա հանդիպման մրցավարը՝ այդպիսով դառնալով պատմության մեջ երրորդ իտալացին (Սերխիո Գոնելից և Պիեռլուիջի Կոլինայից հետո), որը սպասարկում է ֆուտբոլային խոշոր մրցաշարի եզրափակիչը։

2014 և 2015 թվականներին երկու տարի անընդմեջ ֆուտբոլի պատմության և վիճակագրության միջազգային ֆեդերացիան Ռիցոլիին շնորհել է աշխարհի լավագույն մրցավարի կոչումը։

Եղել է Ֆուտբոլի Եվրոպայի առաջնություն 2016-ի մրցավարներից մեկը, որտեղ դատել է Ռուսաստանի և Անգլիայի հավաքականների միջև հանդիպումը, ինչպես նաև Գերմանիայի և Ֆրանսիայի թիմերի միջև կիսաեզրափակիչը: ՈՒԵՖԱ-ն իտալացուն ճանաչել է այս մրցաշարի լավագույն մրցավար։

2017 թվականի հուլիսին Ռիցոլին ավարտել է ֆուտբոլային մրցավարի կարիերան, թեև կանոնների համաձայն՝ կարող էր այն շարունակել ևս մեկ տարի, և նշանակվել է Իտալիայի բարձրագույն խմբի առաջնության մրցավարական կորպուսի կառավարիչ։

Ծանոթագրություններ
------------------

1. ↑  «Referees & Assistant referees for the 2014 FIFA World Cup» (PDF). FIFA. 14 января 2014. Արխիվացված է օրիգինալից (PDF) 2014-01-16-ին. Վերցված է 2014-05-23-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
2. ↑  «Gran Cala' del Calcio 2011: Rizzoli premiato miglior arbitro». Արխիվացված է օրիգինալից 2013-11-03-ին. Վերցված է 2012-02-27-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
3. ↑  «Profilo dell'arbitro Nicola Rizzoli — transfermarkt.it». Արխիվացված է օրիգինալից 2013-12-17-ին. Վերցված է 2012-02-27-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն); no-break space character in `|title=` at position 36 (օգնություն)
4. 1 2  «Никола Риццоли признан лучшим арбитром Евро-2016». sportarena.com. 9 ноября 2016. Վերցված է 08-12-2016-ին.
5. ↑  Ley, Robert (5 января 2015). «THE WORLD'S BEST REFEREE 2014». IFFHS. Արխիվացված է օրիգինալից 2015-01-06-ին. Վերցված է 03-07-2016-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
6. ↑  «The World's Best Referee 2015». IFFHS. 4 января 2016. Արխիվացված է օրիգինալից 2016-01-07-ին. Վերցված է 03-07-2016-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
7. ↑  «Official: Rizzoli new Serie A designator». Football Italia. 4 июля 2017. Արխիվացված է օրիգինալից 2018-11-22-ին. Վերցված է 22-11-2018-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)